CELEX: 62009CJ0340
Language: hu
Date: 2010-12-09 00:00:00
Title: A Bíróság (ötödik tanács) 2010. december 9-i ítélete. # Európai Bizottság kontra Spanyol Királyság. # Tagállami kötelezettségszegés - 2002/73/EK irányelv - Férfiak és a nők közötti egyenlő bánásmód - A munkavállaláshoz, a szakképzéshez, és az előmenetelhez való hozzáférés - Munkakörülmények - Az előírt határidőn belüli átültetés elmaradása. # C-340/09. sz. ügy

A Bíróság (ötödik tanács) 2010. december 9‑i ítélete – Bizottság kontra Spanyolország
      (C‑340/09. sz. ügy)
      „Tagállami kötelezettségszegés – 1999/22/EK irányelv – A 4. cikk (2) –(5) bekezdése – Vadon élő állatok tartása – Állatkert”
      1.                     Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher – A kötelezettségszegést
            valószínűsítő tényekre vonatkozó bizonyítékok előterjesztése – Az eljárás alá vont tagállamot terhelő ellenbizonyítási kötelezettség
            (EK 226. cikk) (vö. 36–38. pont)
      2.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 39. pont)
      3.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás – Megengedhetetlenség
            (EK 226. cikk; 1999/22 tanácsi irányelv, 4. cikk, (2)–(5) bekezdés) (vö. 43–45. pont)
      4.                     Eljárás – Költségek – A másik fél hozzáállásával indokolt elállás (a Bíróság eljárási szabályzata, 69. cikk, 5. §) (vö. 46.,
            49–50. pont)
      Tárgy
      
         
               Tagállami kötelezettségszegés – A vadon élő állatok állatkertben tartásáról szóló, 1999. március 29‑i 1999/22/EK tanácsi irányelv
                  (HL L 94., 24. o.; magyar nyelvű különkiadás 15. fejezet, 4. kötet, 140. o.) 4. cikke (2), (3), (4) és (5) bekezdésének megsértése.
               
            Rendelkező rész
      1)         A Spanyol Királyság – mivel nem fogadta el az előírt határidőn belül a vadon élő állatok állatkertben tartásáról szóló, 1999.
         március 29‑i 1999/22/EK tanácsi irányelv 4. cikkének (2)–(5) bekezdésével összhangban a jelen kereset tárgyát képező, az Aragónia,
         Asztúria, a Baleár‑ és Kanári‑szigetek, Kantábria, Kasztília és León, Extremadura, valamint Galícia autonóm tartományokban
         található állatkertek tekintetében a vizsgálattal és engedélyezéssel, illetve adott esetben ezen létesítmények bezárásával
         kapcsolatos, valamennyi szükséges intézkedést – nem teljesítette az ezen irányelvből eredő kötelezettségeit.
      
      2)         A Bíróság a Spanyol Királyságot kötelezi a költségek viselésére.